《汉文帝》
宋代·卫宗武

恺悌而爱人，恭俭以持已。
府库有余财，勿忍为已费。
田租奉人上，屡至为民赐。
不肯私嬖臣，以存大臣体。
不敢私贵戚，以贻天下议。
澹乎无嗜好，绝不尚功利。
断刑岁数百，烟火绵万里。
礼乐虽未遑，亦足为善治。
洪惟庆历君，盛德概相类。
爰立俱名臣，后元则无是。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。